****

 **REPUBLIKA HRVATSKA**

**OSJEČKO BARANJSKA ŽUPANIJA**

 **OPĆINA POPOVAC**

 **JEDINSTVENI UPRAVNI ODJEL**

**KLASA: 351-01/17-01/02**

**URBROJ: 2100/08-03/17-01**

**Popovac, 28. lipnja 2017.**

Temeljem ćlanka 53. Zakona o održivom gospodarenju otpadom („Narodne novine“, broj 94/13) i članka

30. Pravilnika o građevnom otpadu i otpadu koji sadrżi azbest („Narodne novine“, broj 69/16), Općina Popovac, Jedinstveni upravni odjel, objavljuje

**JAVNI POZIV**

# **vlasnicima odnosno korisnicima građevina u kojima se nalazi azbest**

Pozivaju se svi vlasnici odnosno korisnici građevina u kojima se nalazi azbest, na području Općine Popovac, da sukladno odredbi članka 18. stavak 1. *Pravilnika o građevnom otpadu i otpadu koji sadrži azbest („Narodne novine“, broj 69/16)* dostave podatke o lokacijama na kojima se nalaze takvi objekti (kuće, garaže, pomoćni objekti, poljoprivredni objekti, gospodarski objekti i sl.), kao i podatke o procjeni količina, vrsti i statusu materijala za kojeg je izvjesno da će postati azbestni otpad.

Rok za prijavu je zakljućno do 28. 07. 2017. godine dostavom popunjenog i potpisanog obrasca prijave građevina u kojima se nalazi azbest osobno u prostorije Jedinstvenog upravnog odjela Općine Popovac, Popovac, V. Nazora 32, ili poštom na adresu: Općina Popovac, V. Nazora 32, 31303 Popovac, ili na e-mail: procelnik@popovac.hr ili putem faksa: 031/728-123, 728-059.

Prikupljeni podaci će se po isteku roka za prijavu proslijediti Fondu za zaštitu okoliša i energetsku učinkovitost, radi planiranja sustava gospodarenja građevnim otpadom koji sadrži azbest.

Sukladno odredbama Pravilnika o građevnom otpadu i otpadu koji sadrži azbest („Narodne novine“, broj 69/16.), vlasnik odnosno korisnik građevine u kojoj se nalazi azbest, dužan je, radi planiranja sustava gospodarenja građevnim otpadom koji sadrži azbest, na poziv jedinice lokalne samouprave, u roku određenom tim pozivom, dostaviti podatke o lokaciji građevine, procjeni količine, vrste i statusu materijala za kojeg je izvjesno da će postati azbestni otpad.

 Pročelnik

 Dorotea Deanović